GFPT วิ่งฉลุย 4.58% แรงสุดในรอบกว่า 1 ปี ทะลุเป้า 16 บ.ตามคาด!
GFPT วิ่งฉลุย 4.58% แรงสุดในรอบกว่า 1 ปี ทะลุเป้า 16 บ.ตามคาด! ล่าสุด ณ เวลา 11.18 น. อยู่ที่ 16 บาท บวก 0.70 บาท หรือ 4.58% สูงสุด 16.10 บาท ต่ำสุด 15.40 บาท ด้วยมูลค่าซื้อขาย 182.94 ล้านบาท ด้าน บล.บัวหลวง คงแนะ “ซื้อ” อัพเป้าเพิ่มเป็น 17 บาท ตามราคาไก่ที่ยังคงปรับตัวสูงขึ้น
30 ส.ค. 2559

ผู้สื่อข่าวรายงานว่า ราคาหุ้นบริษัท จีเอฟพีที จำกัด (มหาชน) หรือ GFPT ล่าสุด ณ เวลา 11.18 น. อยู่ที่ 16 บาท บวก 0.70 บาท หรือ 4.58% สูงสุด 16.10 บาท ต่ำสุด 15.40 บาท ด้วยมูลค่าซื้อขาย 182.94 ล้านบาท ขณะที่ดัชนีหุ้นไทยโดยรวมบวก 0.31%

โดยราคาหุ้น GFPT ปรับตัวขึ้นสูงสุดในรอบกว่า 1 ปี นับตั้งแต่ราคาปิดตลาดอยู่ที่ระดับ 16.10 บาท เมื่อวันที่ 27 ม.ค.58
ด้าน บล.บัวหลวง ระบุในบทวิเคราะห์ (30 ส.ค.) แนะ “ซื้อ” GFPT โดยปรับราคาเป้าหมายเป็น 17 บาท โดยคาดราคาหุ้นจะขึ้นจากการ Re rate PE ตามราคาไก่ที่ยังคงปรับตัวสูงขึ้น เหมือนในอดีตที่หุ้นเคยเทรดบน P/E 14-18 เท่า เมื่อราคาไก่อยู่ที่ 42-46 บาท/กก. ปัจจุบันราคาไก่ที่ราว 45 บาท/กก. หากอิง P/E 14 เท่า บนสมมติฐานเชิงอนุรักษ์ ทั้งนี้ ได้ปรับกำไรปี 59-60 ขึ้น 4% เป็น 1.42 และ 1.59 พันล้านบาท ตามลำดับ บนสมมติฐานมาร์จิ้นที่ดีขึ้นเพราะราคาไก่สูงขึ้น
อนึ่งก่อนหน้านี้ “ข่าวหุ้นธุรกิจออนไลน์” ได้รายงานราคาหุ้น GFPT โดยคาดการณ์ว่าราคาหุ้นมีแนวโน้มจะปรับตัวขึ้นถึงราคาเป้าหมาย 16 บาท